দিল্লি কাণ্ডে আটক কাশ্মীরের আরও এক যুবক

ওয়েব ডেস্ক: দিল্লি বিস্ফোরণ কাণ্ডের তদন্তে (Delhi Blast) নেমে আরও এক সন্দেহভাজন যুবককে গ্রেফতার করল গোয়েন্দারা। শনিবার পুলওয়ামা থেকে তাকে গ্রেফতার করেছে জম্মু ও কাশ্মীরের স্পেশাল অপারেশনস গ্রুপ এবং সে রাজ্যের তদন্তকারী সংস্থা। ধৃতের সঙ্গে পাকিস্তানের সন্ত্রাসবাদী সংগঠন জইশ-ই-মহম্মদের সরাসরি যোগ রয়েছে। অন্যদিকে উঠে এল এক ভয়ঙ্কর জঙ্গিযোগের (Terror Link) ছক।তদন্তে জানা গিয়েছে, পাকিস্তান-ভিত্তিক জঙ্গি সংগঠন জইশ-ই-মহম্মদের (Jaish-e-Mohammed) এক ‘হোয়াইট-কলার’ মডিউল গোটা দেশে ধারাবাহিক বিস্ফোরণের পরিকল্পনা করেছিল। সূত্রের খবর, ধৃত সন্দেহভাজন জঙ্গি ডাঃ মুজাম্মিল শাকিল (Dr. Mujammil Shakeel) জেরায় স্বীকার করেছেন যে, ২০২৩ সালেই এই হামলার নকশা তৈরি হয়।

তদন্তকারীদের সূত্রের খবর, পুলওয়ামা থেকে ধৃতের নাম তুফায়েল আহমেদ। আত্মঘাতী জঙ্গি উমার মহম্মদের সঙ্গেও তার যোগ ছিল বলে খবর। তিনি শ্রীনগরের বাসিন্দা। তবে পুলওয়ামায় একজন ইলেকট্রিশিয়ান হিসাবে কর্মরত ছিলেন। সূত্রের খবর, তুফায়েল দিল্লি বিস্ফোরণের ঘটনার সঙ্গে জড়িত এবং জঙ্গি নেটওয়ার্কটিকে বিভিন্নভাবে সাহায্য করত। তবে ঠিক কী কী ভাবে তুফায়েল জেহাদিদের সহায়তা করত, তা খতিয়ে দেখছেন তদন্তকারীরা।

আরও পড়ুন: ফের বঙ্গ সফরে আসতে চলেছেন মোদি!

উল্লেখ্য, দিল্লি বিস্ফোরণের তদন্তে নেমে জাতীয় তদন্তকারী সংস্থা (এনআইএ) দেশজুড়ে একাধিক জায়গায় তল্লাশি ও ধরপাকড় শুরু করেছে। তদন্তে নেমে শ্রীনগর-সহ দেশের বিভিন্ন প্রান্ত থেকে একাধিক চিকিৎসককে গ্রেপ্তার করা হয়েছে। যারা বেশিরভাগই কাশ্মীরের। শুধু তাই নয়, বিস্ফোরণের দুই সহযোগী-সহ চারজনকে গ্রেফতার করেছে এনআইএ। ধৃত সন্দেহভাজন জঙ্গি ডাঃ মুজাম্মিল শাকিল (Dr. Mujammil Shakeel) জেরায় বিস্ফোরক তথ্য উঠে এসেছে। ধৃত মুজাম্মিল স্বীকার করেছেন যে, ২০২৩ সালেই এই হামলার নকশা তৈরি হয়। সেই মোতাবেক গত দু’বছরে বিভিন্ন রাসায়নিক, সার, রিমোট ও ইলেকট্রনিক যন্ত্রাংশ জোগাড় করা হচ্ছিল বলে দাবি করেছেন ধৃত সন্দেহভাজন। মুজাম্মিল বিপুল পরিমাণ ইউরিয়া ও অ্যামোনিয়াম নাইট্রেট কিনেছিলেন। পাশাপাশি গুরুগ্রাম এবং নুহ থেকে ২৬ কুইন্টাল এনপিকে সার সংগ্রহ করেন প্রায় ৩ লক্ষ টাকায়। নুহ অঞ্চল থেকেই সংগ্রহ করা হয় অন্য দাহ্য রাসায়নিক পদার্থও।

অন্য খবর দেখুন